En 22-årig mand er tiltalt for at have påkørt en person, så vedkommende blev kastet op over kølerhjelmen. Episoden skete efter

Retten i Aalborg er onsdag scene for en sag, son udviklede sig til noget, der mindede om en dårlig Hollywood-film, da to 22-årige mænd kom på kant med hinanden i trafikken tilbage i juni. Ifølge Nordjyllands Politi kørte den ene 22-årige ad Hobrovej i Aalborg, da han på et tidspunkt måtte holde for rødt lys. Op på siden af ham kom en sort bil, og en person i denne bil spurgte den 22-årige, om han havde et problem. Den 22-årige ignorerede spørgsmålet og satte i gang, men kort efter revnede hans forrude – tilsyneladende fordi en person i den sorte bil havde kastet en flaske på ruden. Blev kastet over kølerhjelmen I det næste kryds ved Søndre Skovvej foran Aalborg Universitetshospital standsede den 22-årige ifølge politiets oplysninger og gik ud af sin bil – angiveligt for at rede trådene ud med føreren af den sorte bil. Ifølge politiets anklageskrift er det i den forbindelse, at den sorte bil gassede op og påkørte den 22-årige, så han blev kastet op over kølerhjelmen. Han kom til skade, men var dog i stand til selv at søge hjælp på sygehuset efterfølgende. Føreren af den sorte bil blev senere anholdt og har siddet varetægtsfængslet siden.